               EURÓPSKA KOMISIA
            V Bruseli5. 6. 2019
            COM(2019) 254 final
            2019/0126(NLE)
            Návrh
            ROZHODNUTIE RADY
            o uzavretí Dohody, v mene Európskej únie, medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Komisia vyrokovala dohodu medzi Spojenými štátmi americkými, Európskou úniou, Islandom a Nórskym kráľovstvom týkajúcu sa časových obmedzení dohôd o poskytovaní lietadiel s posádkou („dohoda o prenájme s posádkou“) a Rada ju schválila 21. decembra 2016.

                  Daná dohoda je založená na Dohode o leteckej doprave medzi EÚ a Spojenými štátmi podpísanej 25. a 30. apríla 2007
                     1
                   a potvrdzuje sa v nej uzatváranie jednoznačných a nereštriktívnych dohôd o prenájme s posádkou
                     2
                   s účasťou leteckých spoločností zmluvných strán, čím sa spresnili príslušné ustanovenia predmetnej Dohody o leteckej doprave.

                  Dohoda o prenájme s posádkou predstavuje nielen riešenie aktuálneho sporu vzhľadom na uplatňovanie príslušných ustanovení Dohody o leteckej doprave, ale takisto zabezpečí zrozumiteľnosť a právnu istotu pri budúcich dohodách vzťahujúcich sa na leteckých dopravcov EÚ, Islandu, Nórska a Spojených štátov.

               •Všeobecný kontext

               V Dohode o leteckej doprave medzi EÚ a Spojenými štátmi sa stanovuje prenájom s posádkou medzi zmluvnými stranami. V smerniciach na rokovania sa stanovujú všeobecné ciele pri rokovaní o dohode o prenájme s posádkou s cieľom spresniť relevantné ustanovenia Dohody o leteckej doprave a zrušiť časové obmedzenia prenájmu s posádkou, ktoré sa vzťahujú na leteckých dopravcov EÚ, Islandu, Nórska a Spojených štátov.

               •Súlad s existujúcimi ustanoveniami v tejto oblasti politiky

               Dohoda o leteckej doprave medzi EÚ a Spojenými štátmi je najdôležitejšou dohodou o leteckej doprave na svete, vzťahuje sa na vyše 75 miliónov miest ročne, a teda je ako taká základným kameňom vonkajšej politiky EÚ v oblasti letectva. Dohoda o prenájme s posádkou bude riešením dlhodobej neistoty vzhľadom na uplatňovanie ustanovení o prenájme s posádkou v Dohode o leteckej doprave, a teda prispeje k dobrému fungovaniu transatlantických vzťahov v letectve.

               Dohoda o prenájme s posádkou je v súlade so všeobecnými pravidlami EÚ v oblasti prenájmu lietadla s posádkou: v článku 13 ods. 3 písm. b) nariadenia (ES) č. 1008/2008 sa stanovuje zrušenie časového obmedzenia na základe medzinárodnej dohody o prenájme lietadiel s posádkou podpísanej Úniou a vychádzajúcej z dohody EÚ o leteckej doprave podpísanej pred 1. januárom 2008.

               •Súlad s existujúcimi ustanoveniami v oblasti návrhu

               Dohoda o prenájme s posádkou je v súlade so všeobecnými pravidlami EÚ v oblasti prenájmu lietadla s posádkou: v článku 13 ods. 3 písm. b) nariadenia (ES) č. 1008/2008 sa stanovuje zrušenie časového obmedzenia na základe medzinárodnej dohody o prenájme lietadiel s posádkou podpísanej Úniou a vychádzajúcej z dohody EÚ o leteckej doprave podpísanej pred 1. januárom 2008.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 100 ods. 2 a článok 218 ods. 6 písm. a) Zmluvy o fungovaní Európskej únie (ZFEÚ).

               •Subsidiarita (v prípade inej ako výlučnej právomoci)

                  Neuplatňuje sa – Dohoda o prenájme s posádkou spadá podľa článku 3 ods. 2 ZFEÚ do výlučnej právomoci EÚ.

               •Proporcionalita

                  Dohoda o prenájme s posádkou je obmedzená na otázky, ktorých sa týka, nevzťahuje sa na iné záležitosti. Keďže je zameraná výlučne na časové obmedzenie, ktoré sa v súčasnosti uplatňuje pri prenájme lietadiel s posádkou na transatlantickom trhu, jej účinkom bude väčšia zrozumiteľnosť ustanovení o prenájme lietadiel s posádkou v Dohode o leteckej doprave.

                  Navyše členské štáty budú naďalej vykonávať tradičné administratívne úlohy, ktoré vykonávajú pri schvaľovaní dohôd o prenájme lietadiel s posádkou.

               •Výber nástroja

                  Medzinárodná dohoda je jediným prostriedkom na dosiahnutie vytýčeného cieľa.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  V súlade s článkom 218 ods. 4 ZFEÚ Komisia viedla rokovania po porade s osobitným výborom. Konzultácie prebehli počas rokovaní so zainteresovanými stranami z celého hodnotového reťazca letectva a sociálnymi partnermi predovšetkým vrátane odborových zväzov. Pripomienky v rámci tohto procesu sa zohľadnili.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá žiadny vplyv na rozpočet Únie.

               5.ĎALŠIE PRVKY

               •Zhrnutie navrhovaného opatrenia

               Dohodu tvorí hlavná časť a spoločné vyhlásenie o autentifikácii dodatočných jazykových znení.

               2019/0126 (NLE)

               Návrh

               ROZHODNUTIE RADY

               o uzavretí Dohody, v mene Európskej únie, medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Dohoda medzi Spojenými štátmi americkými, Európskou úniou, Islandom a Nórskym kráľovstvom týkajúca sa časových obmedzení dohôd o poskytovaní lietadiel s posádkou bola podpísaná [dátum], s výhradou jej neskoršieho uzavretia.

               (2)Dohoda by sa mala v mene Únie schváliť,

               PRIJALA TOTO ROZHODNUTIE:

               Článok 1

               Týmto sa v mene Európskej únie schvaľuje uzavretie Dohody medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou.

               Článok 2

               Predseda Rady určí osobu splnomocnenú vykonať v mene Únie výmenu diplomatických nót stanovenú v článku 7 ods. 1 dohody s cieľom vyjadriť súhlas Únie s tým, že je dohodou viazaná.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 134, 25.5.2007, s. 4.

                     (2)

                        Prenájom s posádkou je lízingová úprava, pri ktorej jedna letecká spoločnosť (prenajímateľ) poskytuje lietadlo a posádku a prevádzkuje tak lety pre inú leteckú spoločnosť (nájomca).

    ---documentbreak---

               EURÓPSKA KOMISIA
            V Bruseli5. 6. 2019
            COM(2019) 254 final
            PRÍLOHA
            k návrhu na rozhodnutie Rady
            o uzavretí Dohody, v mene Európskej únie, medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               Dohoda týkajúca sa časových obmedzení dohôd o poskytovaní lietadiel s posádkou

               SPOJENÉ ŠTÁTY AMERICKÉ (ďalej len „Spojené štáty“), EURÓPSKA ÚNIA, ISLAND a NÓRSKE KRÁĽOSTVO (ďalej len „Nórsko“),

               uznávajúc výhody podpory flexibility a spravodlivých a rovnakých príležitostí vzhľadom na prevádzkové dohody, ktoré uzatvárajú letecké spoločnosti podľa článku 10 ods. 9 Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej Protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísaným 24. júna 2010 (ďalej len „dohoda o leteckej doprave USA – EÚ“) a uplatňovanej podľa Dohody o leteckej doprave medzi Spojenými štátmi americkými, Európskou úniou a jej členskými štátmi, Islandom a Nórskym kráľovstvom podpísanej 16. a 21. júna 2011 (ďalej len „štvorstranná dohoda o leteckej doprave“);

               uznávajúc komplexné vzťahy v oblasti letectva medzi zmluvnými stranami vytvorené na základe dohody o leteckej doprave USA – EÚ a štvorstrannej dohody o leteckej doprave a úzku spoluprácu medzi zmluvnými stranami v súvislosti s týmito dohodami;

               opätovne potvrdzujúc spoločný cieľ zmluvných strán zabezpečiť najvyššiu úroveň bezpečnosti a bezpečnostnej ochrany v medzinárodnej leteckej doprave ukotvený v ich navzájom podobných regulačných rámcoch;

               uznávajúc skutočnosť, že medzi zmluvnými stranami existujú porovnateľné spoločenské a hospodárske situácie, pokiaľ ide o medzinárodnú leteckú dopravu a

               zaväzujúc sa podporovať flexibilitu prevádzkových dohôd medzi leteckými spoločnosťami o prenájme lietadiel s posádkou, ako sa stanovuje v dohode o leteckej doprave USA – EÚ vrátane jej uplatňovania podľa štvorstrannej dohody o leteckej doprave, a na tento účel vzájomne zrušiť časové obmedzenia takýchto prevádzkových dohôd bez toho, aby tým bolo ináč ovplyvnené uplatňovanie uvedených dohôd,

               SA DOHODLI TAKTO:

               Článok 1

               Vymedzenie pojmov

               Na účely tejto dohody pojem:

               1.„európske letecké spoločnosti“ sú letecké spoločnosti Európskej únie a jej členských štátov, Islandu a Nórska, ktoré majú povolenie na poskytovanie medzinárodnej leteckej dopravy podľa článku 4 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave;

               2.„zmluvná strana“ sú Spojené štáty, Európska únia, Island alebo Nórsko;

               3.„letecké spoločnosti Spojených štátov“ sú letecké spoločnosti Spojených štátov, ktoré majú povolenie na poskytovanie medzinárodnej leteckej dopravy podľa článku 4 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave;

               4.„prenájom lietadla s posádkou“ je akákoľvek dohoda medzi dvoma leteckými spoločnosťami o poskytnutí lietadla s posádkou na vykonávanie medzinárodnej leteckej dopravy.

               Článok 2

               Časové obmedzenia

               1.Žiadna zmluvná strana neurčuje, ani na základe štatutárneho práva ani iných predpisov, žiadne časové obmedzenia na prenájom lietadla s posádkou podľa článku 10 ods. 9 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave, za predpokladu, že predmetný prenájom lietadla s posádkou spĺňa všetky podmienky stanovené v uvedenom článku 10 ods. 9.

               2.Nič v odseku 1 sa nevykladá ako obmedzenie práva zmluvnej strany inak uplatňovať svoje štatutárne právo a iné právne predpisy vzhľadom na dohody o prenájme lietadiel s posádkou, ktoré sa vzťahujú na jej letecké spoločnosti a letecké spoločnosti krajín, ktoré nie sú zmluvnou stranou tejto dohody.

               Článok 3

               Konzultácie

               Ktorákoľvek zmluvná strana môže kedykoľvek požiadať o konzultácie s ktoroukoľvek inou zmluvnou stranou alebo zmluvnými stranami o akejkoľvek otázke týkajúcej sa tejto dohody. Takéto konzultácie sa začnú čo najskôr, ale najneskôr 60 dní od dátumu doručenia žiadosti o ne druhej zmluvnej strane, alebo prípadne od dátumu doručenia žiadosti všetkým ostatným zmluvným stranám, ak sa nestanoví inak. Konzultácie sa môžu viesť v súvislosti so zasadnutím spoločného výboru uvedeného v článku 18 dohody o leteckej doprave USA – EÚ.

               Článok 4

               Preskúmanie

               Zmluvné strany preskúmajú v prípade potreby vykonávanie tejto dohody. Preskúmanie sa môže vykonať v súvislosti so zasadnutím spoločného výboru uvedeného v článku 18 dohody o leteckej doprave USA – EÚ.

               Článok 5

               Riešenie sporov

               1.Akýkoľvek spor, ktorý vznikne v rámci tejto dohody a ktorý sa nepodarí urovnať v rámci konzultácií podľa článku 3, možno postúpiť osobe alebo inštancii na rozhodnutie, a to na základe vzájomnej dohody medzi stranami sporu. Ak sa strany sporu na takomto kroku nedohodnú, spor sa na žiadosť jednej z nich predloží na rozhodcovské konanie na základe postupov stanovených v článku 19 ods. 2 až 8 dohody o leteckej doprave USA – EÚ, ak sa v tejto dohode nestanovuje inak.

               2.V prípade sporu zahŕňajúceho:

               a) dve zmluvné strany tejto dohody znamená pojem „strana“ alebo „strany“ v článku 19 ods. 2 až 8 dohody o leteckej doprave USA – EÚ v prípade uplatnenia na spor, ktorý vznikne v rámci tejto dohody, stranu alebo strany sporu v rámci tejto dohody;

               b)viac než dve zmluvné strany tejto dohody sa môžu na jednej alebo oboch stranách na konaní opísanom v tomto článku podieľať viaceré zmluvné strany. Pri spore, ktorý vznikne v rámci tejto dohody, všetky odkazy na „stranu“ v článku 19 ods. 2 až 8 dohody o leteckej doprave USA – EÚ v prípade uplatnenia na daný spor označujú jednu zo strán sporu, ktorý vznikne v rámci tejto dohody, a všetky odkazy na „strany“ v prípade uplatnenia na daný spor označujú obe strany sporu, ktorý vznikne v rámci tejto dohody.

               3.Pojem „táto dohoda“ v článku 19 ods. 3 a 7 dohody o leteckej doprave USA – EÚ v prípade uplatnenia na spor, ktorý vznikne v rámci tejto dohody, označuje túto Dohodu medzi Spojenými štátmi americkými, Európskou úniou, Islandom a Nórskym kráľovstvom týkajúcu sa časových obmedzení dohôd o poskytovaní lietadiel s posádkou.

               4.Odkaz na „členský štát“ v článku 19 ods. 2 dohody o leteckej doprave USA – EÚ v prípade uplatnenia na spor, ktorý vznikne v rámci tejto dohody, zahŕňa aj Island a Nórsko.

               Článok 6

               Registrácia v Medzinárodnej organizácii civilného letectva (ICAO)

               Generálny sekretariát Rady Európskej únie zaregistruje túto dohodu a akékoľvek jej zmeny v ICAO.

               Článok 7

               Nadobudnutie platnosti, predbežné vykonávanie a ukončenie

               1.Táto dohoda nadobúda platnosť jeden mesiac od dátumu poslednej nóty v rámci výmeny diplomatických nót medzi zmluvnými stranami, ktorou sa potvrdzuje ukončenie všetkých postupov potrebných na nadobudnutie platnosti tejto dohody.

               2.Zmluvné strany sa dohodli, že do nadobudnutia platnosti tejto dohody ju začnú predbežne vykonávať Spojené štáty a Európska únia odo dňa podpísania Spojenými štátmi a Európskou úniou a Nórsko a Island buď odo dňa začatia jej predbežného vykonávania Spojenými štátmi a Európskou úniou, alebo odo dňa jej podpísania predmetnou krajinou, podľa toho, čo nastane neskôr.

               3.Spojené štáty alebo Európska únia môžu kedykoľvek zaslať diplomatickými kanálmi ostatným zmluvným stranám písomné oznámenie o svojom rozhodnutí ukončiť túto dohodu alebo predbežné vykonávanie tejto dohody podľa odseku 2 tohto článku. Kópiu takého oznámenia súčasne zašlú ICAO. Dohoda alebo jej predbežné vykonávanie sa končí o polnoci UTC 90 dní po dátume písomného oznámenia, ak sa písomné oznámenie po dohode Spojených štátov a Európskej únie nestiahne pred koncom tejto lehoty.

               4.Island alebo Nórsko môžu kedykoľvek zaslať diplomatickými kanálmi ostatným zmluvným stranám písomné oznámenie o svojom rozhodnutí odstúpiť od tejto dohody alebo ukončiť predbežné vykonávanie tejto dohody podľa odseku 2 tohto článku. Kópiu takého oznámenia súčasne zašlú ICAO. Takéto odstúpenie alebo ukončenie predbežného vykonávania je účinné od polnoci UTC 90 dní po dátume písomného oznámenia, ak sa písomné oznámenie po dohode zmluvnej strany, ktorá písomné oznámenie predložila, Spojených štátov a Európskej únie nestiahne pred koncom tejto lehoty.

               5. Bez ohľadu na všetky ostatné ustanovenia tohto článku sa platnosť tejto dohody ukončuje súčasne s ukončením platnosti dohody o leteckej doprave USA – EÚ alebo jej predbežného vykonávania zmluvnými stranami.

               6.Bez ohľadu na všetky ostatné ustanovenia tohto článku, ak sa ukončí štvorstranná dohoda o leteckej doprave podľa jej článku 3 ods. 1 alebo ju jej zmluvné stany prestanú predbežne vykonávať, alebo ak sa uvedená dohoda ukončí vzhľadom na Nórsko alebo Island podľa článku 3 ods. 3, táto dohoda sa ukončí vzhľadom na Nórsko a/alebo Island v ten istý dátum, keď pre danú zmluvnú stranu alebo strany nadobudne platnosť ukončenie dohody alebo jej predbežného vykonávania.

               7.Bez ohľadu na všetky ostatné ustanovenia tohto článku, ak sa Nórsko a/alebo Island rozhodnú odstúpiť od štvorstrannej dohody o leteckej doprave podľa jej článku 3 ods. 2, táto dohoda sa ukončí vzhľadom na zmluvnú stranu alebo zmluvné strany odstupujúce od štvorstrannej dohody o leteckej doprave v ten istý dátum, keď nadobudne platnosť odstúpenie danej zmluvnej strany alebo zmluvných strán od štvorstrannej dohody o leteckej doprave.

               NA DÔKAZ TOHO podpísaní zástupcovia, riadne oprávnení na tento účel, podpísali túto dohodu.

               V __________ dňa ___________2019 v štyroch vyhotoveniach, v anglickom jazyku.

               Za Spojené štáty americké:

                     Za Európsku úniu:

               Za Island:

                     Za Nórske kráľovstvo:

               Spoločné vyhlásenie

               Zástupcovia Spojených štátov, Európskej únie, Islandu a Nórska potvrdili, že Dohoda týkajúca sa časových obmedzení dohôd o poskytovaní lietadiel s posádkou, ktorá sa má podpísať len v anglickej jazykovej verzii, sa má autentifikovať v ostatných jazykových verziách, ako sa stanovilo prostredníctvom výmeny listov medzi zmluvnými stranami.

               Toto spoločné vyhlásenie je neoddeliteľnou súčasťou dohody.

               Za Spojené štáty americké:

                     Za Európsku úniu:

               Za Island:

                     Za Nórske kráľovstvo:

    ---documentbreak--- NA ---documentbreak---

               EURÓPSKA KOMISIA
            V Bruseli5. 6. 2019
            COM(2019) 254 final
            PRÍLOHA
            k návrhu na rozhodnutie Rady
            o uzavretí Dohody, v mene Európskej únie, medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               Memorandum o konzultáciách

               1.Delegácie Spojených štátov, Európskej únie, Islandu a Nórska sa 8. marca 2019 dohodli ad referendum na znení dohody týkajúcej sa časových obmedzení dohôd o poskytovaní lietadiel s posádkou (ďalej len „dohoda“, tvorí prílohu A), ktorú plánujú predložiť svojim orgánom na schválenie. Zoznam členov delegácií tvorí prílohu B.

               2.Delegácia Spojených štátov a delegácia Únie vyjadrili presvedčenie, že autori Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej Protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísaným 24. júna 2010 (ďalej len „dohoda o leteckej doprave USA – EÚ“), mali zámer podporovať flexibilitu prevádzkových dohôd medzi leteckými spoločnosťami na základe článku 10 ods. 9. Delegácia Spojených štátov, delegácia Únie, delegácia Islandu a delegácia Nórska ďalej vyjadrili presvedčenie, že aj autori Dohody o leteckej doprave medzi Spojenými štátmi americkými, Európskou úniou a jej členskými štátmi, Islandom a Nórskym kráľovstvom (ďalej len „štvorstranná dohoda o leteckej doprave“), na základe ktorej sa ustanovenia dohody o leteckej doprave USA – EÚ uplatňujú na Island a Nórsko, mali zámer podporovať zodpovedajúcu flexibilitu.

               3.Delegácia Spojených štátov vyjadrila svoje obavy, že uplatňovanie nariadenia (ES) č. 1008/2008 bráni leteckým spoločnostiam Spojených štátov vo výkone obchodných práv na základe dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave, a že od roku 2014 prostredníctvom spoločného výboru pracuje na zabezpečení toho, aby letecké spoločnosti, ktoré o to majú záujem, mohli využívať trhy obchodného prenájmu, ako sa stanovuje v článku 10 ods. 9. Delegácia Spojených štátov pripomenula nemalé úsilie, ktoré vynaložilo americké ministerstvo dopravy (U.S. Department of Transportation – DOT) na vytvorenie nových trhových príležitostí prenájmu lietadiel s posádkou, ktoré vo februári 2008 viedlo k oznámeniu prepracovaných usmernení uverejnených vo federálnom registri zväzku 73 č. 41. Ďalej delegácia Spojených štátov uviedla, že jej rozhodnutie zapojiť sa do rokovaní a koncipovania dohody a predložiť text dohody na schválenie nemá vplyv na jej stanovisko k uvedenému nariadeniu.

               4.Delegácia EÚ, delegácia Islandu a delegácia Nórska v reakcii uviedli, že nezastávajú názor delegácie Spojených štátov vzhľadom na uplatňovanie nariadenia (ES) č. 1008/2008 a že sa domnievajú, že úkon Spojených štátov spočívajúci v určení časových obmedzení na prenájom lietadla s posádkou medzi európskymi leteckými spoločnosťami, ako sa vymedzuje v článku 1 ods. 1 dohody, by bránil európskym leteckým spoločnostiam vo výkone obchodných práv na základe dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave. Ďalej tieto delegácie uviedli, že ich rozhodnutie zapojiť sa do rokovaní a koncipovania dohody a predložiť text dohody na schválenie nemá vplyv na ich stanoviská vzhľadom na uvedené nariadenie a prax Spojených štátov.

               5.Delegácia EÚ, delegácia Nórska a delegácia Islandu predovšetkým vzhľadom na komplexné vzťahy v oblasti letectva medzi zmluvnými stranami dohody zdôraznili svoju pozíciu, že táto dohoda nepredstavuje precedens rokovania o rovnocennej dohode medzi EÚ, Islandom a Nórskom a akoukoľvek inou krajinou.

               6.Islandská delegácia a nórska delegácia v odpovedi na otázku delegácie Spojených štátov týkajúcej sa uplatňovania nariadenia (ES) č. 1008/2008 a tejto dohody na Islande a v Nórsku potvrdili, že Island a Nórsko nariadenie (ES) č. 1008/2008 uplatňujú, pretože je zakomponované do Dohody o Európskom hospodárskom priestore (ďalej len „Dohoda o EHP“). Navyše obe delegácie skonštatovali, že dohoda bude dohodou podľa medzinárodného práva verejného, ktoré je pre Island a Nórsko záväzné.

               7.Delegácia EÚ poznamenala, že podľa práva EÚ, a predovšetkým článku 216 ods. 2 Zmluvy o fungovaní Európskej únie (ďalej len „ZFEÚ“), dohoda, ktorá bude súčasťou práva EÚ, bude pre členské štáty záväzná, hoci z hľadiska medzinárodného práva nie sú zmluvnou stranou dohody; preto právo EÚ členským štátom zabráni porušiť dohodu, napríklad takým spôsobom, že by určili časové obmedzenie na prenájom lietadla s posádkou, ktoré nie je zlučiteľné s dohodou.

               8.Ďalej delegácia EÚ skonštatovala, že EÚ má v súlade s článkom 3 ods. 2 ZFEÚ výlučnú právomoc bez zapojenia členských štátov dohodu uzavrieť.

               9.V tejto súvislosti delegácia EÚ poznamenala, že ak by nejaký členský štát dohodu porušil, napríklad tak, že by určil časové obmedzenie na prenájom lietadla s posádkou, ktoré nie je v súlade s dohodou, a nesplnil by si teda povinnosti vyplývajúce z práva EÚ, ktorého je dohoda súčasťou, Európska komisia je inštitúciou EÚ zodpovednou podľa ZFEÚ za presadzovanie práva EÚ a môže podľa článku 258 ZFEÚ podať na Súdny dvor Európskej únie návrh na začatie konania proti predmetnému členskému štátu. Navyše skonštatovala, že ak by nejaký členský štát dohodu porušil, EÚ by za také porušenie bola podľa dohody zodpovedná a podliehala by postupom uvedeným v článku 3 a 5.

               10.V tejto súvislosti a ako odpoveď na otázku delegácie Spojených štátov delegácia EÚ potvrdila, že Európska komisia nemá podľa práva EÚ a predovšetkým podľa Dohody o EHP právomoci zabezpečiť, aby dohodu uplatňovali Island a Nórsko. Island alebo Nórsko by v prípade porušenia dohody podliehali postupom uvedeným v článku 3 a 5. Delegácie Islandu a Nórska toto vyjadrenie potvrdili.

               11.Delegácia Spojených štátov vzala na vedomie, že Spojené štáty majú dohodu predbežne vykonávať v súlade s jej článkom 7 ods. 2.

               12.Delegácia EÚ v odpovedi na otázku delegácie Spojených štátov týkajúcu sa predbežného vykonávania dohody a schopnosti EÚ takéto vykonávanie v členských štátoch zabezpečiť vysvetlila, že v súlade s článkom 218 ods. 5 ZFEÚ má Rada EÚ na návrh Európskej komisie prijať rozhodnutie oprávňujúce na podpísanie dohody a v súlade s jej článkom 7 ods. 2 na jej predbežné vykonávanie, a že také rozhodnutie podľa článku 288 ZFEÚ je záväzné v celom rozsahu. Ďalej konštatovala, že podľa článku 216 ods. 2 ZFEÚ dohoda vrátane ustanovení o predbežnom vykonávaní v jej článku 7 ods. 2 bude záväzná pre členské štáty podľa práva EÚ a odkázala na postup stanovený v článku 258 ZFEÚ, ktorým sa zabezpečuje, že členské štáty si plnia povinnosti, ktoré im vyplývajú z práva EÚ.

               13.Islandská delegácia a nórska delegácia v odpovedi na otázku delegácie Spojených štátov o predbežnom vykonávaní dohody, pokiaľ ide o Island a Nórsko, potvrdili, že dané krajiny budú dohodu predbežne vykonávať od dátumu jej podpísania v súlade s jej článkom 7 ods. 2.

               14.Delegácia Spojených štátov v odpovedi na otázku delegácie EÚ poskytla informácie o úprave Spojených štátov týkajúcej sa dlhodobého prenájmu lietadla s posádkou. Letecké spoločnosti, ktoré žiadajú o zodpovedajúce povolenie, musia spĺňať požiadavky špecifikované v časti 212 hlave 14 zákonníka federálnych právnych predpisov Spojených štátov (U.S. Code of Federal Regulations – 14 C.F.R. Part 212). V predmetných úpravách sa dlhodobý prenájom lietadla s posádkou vymedzuje ako prenájom buď a) na časový úsek dlhší ako 60 dní alebo b) ako časť radu prenájmov, ktorých trvanie spolu presahuje 60 dní. Delegácia Spojených štátov uviedla, že DOT vydáva vyhlásenia o povolení služieb prenájmu lietadla s posádkou, ak sú splnené všetky požiadavky a ak usúdi, že povolenie je vo verejnom záujme. Podmienky verejného záujmu sú stanovené v 14 CFR 212.11 písm. b) a vysvetlenie k nim sa uvádza v regulačných usmerneniach z 15. februára 2008 (73 Fed. Reg. 10986). V tejto súvislosti delegácia Spojených štátov potvrdila vyhlásenia o uplatňovaní analýzy verejného záujmu obsiahnuté v odsekoch 27, 28, 29 a 31 memoranda o konzultáciách z roku 2007, ktoré bolo sprievodným dokumentom k dohode o leteckej doprave USA – EÚ.

               15.Delegácia Spojených štátov skonštatovala, že je dlhoročnou zavedenou praxou DOT bez výnimky schvaľovať žiadosti o uzatvorenie dohôd o prenájme lietadla s posádkou, ktoré predložili leteckí dopravcovia EÚ, Islandu a Nórska. Všetky delegácie vyjadrili očakávanie, že táto prax bude pokračovať spôsobom, ktorý bude v súlade s dohodou a s dohodou o leteckej doprave USA – EÚ vrátane jej uplatňovania podľa štvorstrannej dohody o leteckej doprave.

               16.Delegácie poukázali na skutočnosť, že spoločný výbor uvedený v článku 18 dohody o leteckej doprave USA – EÚ má mandát preskúmať vykonávanie dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave a tvoria ho zmluvné strany štvorstrannej dohody o leteckej doprave, ku ktorým patria aj strany, ktoré nie sú zmluvnými stranami tejto dohody. Keďže však všetky zmluvné strany tejto dohody sú členmi spoločného výboru a členské štáty EÚ sú dohodou viazané podľa práva EÚ, hoci nie sú zmluvnou stranou dohody, delegácie vyjadrili očakávanie, že všetky prípadné konzultácie podľa článku 3 dohody alebo preskúmanie podľa článku 4 budú prebiehať v rámci bežných alebo osobitných zasadnutí spoločného výboru uvedeného v článku 18 ods. 1 dohody o leteckej doprave USA – EÚ. V prípade takých konzultácií delegácie vyjadrili nádej, že povaha fóra pomôže zmluvným stranám dohody dospieť k riešeniu.

               17.Delegácie takisto skonštatovali, že dohoda nemá vplyv na mandát spoločného výboru riešiť otázky týkajúce sa dohôd o prenájme lietadla s posádkou podľa článku 10 ods. 9 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave.

               18.Delegácia Spojených štátov a delegácia EÚ uznali jazykový režim EÚ. Vzhľadom na to delegácia EÚ pripomenula, že EÚ je podľa práva EÚ povinná zabezpečiť zmluvu v bulharskej, českej, dánskej, estónskej, fínskej, francúzskej, gréckej, holandskej, chorvátskej, litovskej, lotyšskej, maltskej, maďarskej, nemeckej, poľskej, portugalskej, rumunskej, slovenskej, slovinskej, španielskej, švédskej a talianskej jazykovej verzii. Delegácia EÚ vyjadrila svoju pozíciu, že tieto dodatočné jazykové verzie by mali byť autentifikované na základe postupu stanoveného v spoločnom vyhlásení (tvorí prílohu C), pričom všetky autentifikované verzie by mali byť rovnocenné. Islandská delegácia a nórska delegácia predostreli svoju pozíciu, že islandská a nórska jazyková verzia by sa mali autentifikovať rovnakým spôsobom. Delegácia Spojených štátov vzala na vedomie pozíciu delegácií EÚ, Islandu a Nórska a skonštatovala, že dohoda si nevyžaduje autentifikáciu dodatočných jazykových verzií, pričom však potvrdila svoj záväzok konštruktívnej spolupráce s delegáciami EÚ, Islandu a Nórska pri spracúvaní žiadostí o autentifikáciu dodatočných jazykových verzií dohody v rámci postupu stanoveného v spoločnom vyhlásení.

               Za delegáciu

                     Za delegáciu

               Spojených štátov amerických:

                     Európskej únie:

               Terri L. Robl

                     Carlos Bermejo Acosta

               Za delegáciu

                     Za delegáciu
               Islandu:

                     Nórskeho kráľovstva:

               Una Særún Jóhannsdóttir

                     Øyvind Thorstein Ek


               EURÓPSKA KOMISIA
            V Bruseli5. 6. 2019
            COM(2019) 253 final
            2019/0123(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2019

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Tento návrh sa týka návrhu rozhodnutia Rady o druhej splátke finančných príspevkov do 11. Európskeho rozvojového fondu (ERF), ktoré majú členské štáty zaplatiť v roku 2019.

                  11. ERF a iné fondy ERF, ktoré sú ešte otvorené (t. j. 8., 9. a 10. ERF) sa spravujú podľa tohto súboru predpisov:

                  súčasnej Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej („dohoda o partnerstve AKT – EÚ“), v znení posledných zmien
                     1
                  ,

                  vnútornej dohody medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                     2
                   („vnútorná dohoda o 11. ERF“),

                  nariadenia Rady (EÚ) 2018/1877 o rozpočtových pravidlách, ktoré sa vzťahujú na 11. Európsky rozvojový fond
                     3
                   („nariadenie o rozpočtových pravidlách pre 11. ERF“).

                  Uvedené dokumenty obsahujú viacročné záväzky členských štátov finančne prispievať do pokladnice ERF. V nariadení o rozpočtových pravidlách pre 11. ERF sa stanovujú pravidelné príspevky, ktoré majú členské štáty uhrádzať do pokladnice ERF na základe vopred stanovených finančných záväzkov. Výzvy na úhradu pravidelných príspevkov sa uskutočňujú na základe technických rozhodnutí Rady, ktoré zohľadňujú plnenie vopred dohodnutých finančných záväzkov.

                  Niektoré časti dôvodovej správy sa preto nevzťahujú na výzvy týkajúce sa pravidelných príspevkov, akou je táto.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  V súlade s článkom 19 ods. 7 nariadenia o rozpočtových pravidlách pre 11. ERF sa zvlášť uvádza suma spravovaná Európskou komisiou a zvlášť suma spravovaná Európskou investičnou bankou (EIB).

                  V súlade s článkom 46 nariadenia o rozpočtových pravidlách pre 11. ERF oznámila EIB Európskej komisii svoje aktualizované odhady záväzkov a platieb týkajúce sa nástrojov, ktoré spravuje.

                  V súlade s článkom 20 ods. 1 nariadenia o rozpočtových pravidlách pre 11. ERF sa výzvy na úhradu príspevkov majú použiť najskôr na splatenie súm z predchádzajúcich ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm z 10. ERF v prípade EIB a z 11. ERF v prípade Európskej komisie.

                  V súlade s článkom 19 ods. 3 nariadenia o rozpočtových pravidlách pre 11. ERF musí Rada o tomto návrhu rozhodnúť najneskôr do 21 kalendárnych dní po tom, čo Komisia, ktorá koná v menej Európskej únie, predloží tento návrh.

                  V článku 21 ods. 1 nariadenia o rozpočtových pravidlách pre 11. ERF sa stanovuje, že ak niektorý členský štát nezaplatí splatnú splátku príspevku v stanovenej lehote, bude musieť zaplatiť úroky z nezaplatenej sumy; podrobné podmienky platby úrokov sú uvedené v tom istom článku.

               2019/0123 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2019

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  4
                („vnútorná dohoda“), a najmä na jej článok 7,

               so zreteľom na nariadenie Rady (EÚ) 2018/1877 z 26. novembra 2018 o rozpočtových pravidlách, ktoré sa vzťahujú na 11. Európsky rozvojový fond („nariadenie o rozpočtových pravidlách pre 11. ERF“)
                  5
               , a najmä na jeho článok 19 ods. 3 a článok 19 ods. 4,

               so zreteľom na návrh Európskej komisie,

               keďže:

               (1)V súlade s postupom stanoveným v článkoch 19 až 22 nariadenia o rozpočtových pravidlách pre 11. ERF má Európska komisia do 15. júna 2019 predložiť návrh, v ktorom spresní: a) výšku druhej splátky príspevku na rok 2019; b) upravenú výšku ročného príspevku na rok 2019 v prípadoch, keď výška ročného príspevku neodráža skutočné potreby.

               (2)V súlade s článkom 46 nariadenia o rozpočtových pravidlách pre 11. ERF Európska investičná banka 24. apríla 2019 zaslala Európskej komisii svoje aktualizované odhady záväzkov a platieb týkajúce sa nástrojov, ktoré spravuje.

               (3)V článku 20 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF. Mala by sa preto uskutočniť výzva na poskytnutie finančných príspevkov v rámci 10. ERF pre EIB a v rámci 11. ERF pre Komisiu.

               (4)Rada rozhodnutím (EÚ) 2018/1715
                  6
                na základe návrhu Európskej komisie prijala 12. novembra 2018 rozhodnutie stanoviť ročnú sumu príspevkov členských štátov do ERF na rok 2019 na 4 400 000 000 EUR pre Európsku komisiu a 300 000 000 EUR pre Európsku investičnú banku.

               (5)Vzhľadom na to, že Komisia navrhla vykonávať rozvojovú a medzinárodnú spoluprácu v rokoch 2021 – 2027 novými spôsobmi implementácie, ktorými sa nahradí súčasný systém ERF, Komisia znižuje svoje odhady platieb v rámci ERF, a preto znižuje strop na rok 2020 o 200 000 000 EUR.

               PRIJALA TOTO ROZHODNUTIE:

               Článok 1

               Jednotlivé príspevky do Európskeho rozvojového fondu, ktoré majú členské štáty uhradiť Európskej komisii a Európskej investičnej banke vo forme druhej splátky na rok 2019, sú stanovené v tabuľke v prílohe k tomuto rozhodnutiu.

               Článok 2

               Týmto sa strop ročnej sumy príspevkov členských štátov do ERF na rok 2020 upravuje na 4 700 000 000 EUR. Táto suma sa rozdeľuje na 4 400 000 000 EUR pre Komisiu a 300 000 000 EUR pre EIB.

               Článok 3

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

               Článok 4

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Ú. v. ES L 317, 15.12.2000, s. 3.

                     (2)

                        Ú. v. EÚ L 210, 6.8.2013, s. 1.

                     (3)

                        Ú. v. EÚ L 307, 3.12.2018, s. 1 – 21.

                     (4)

                        Ú. v. EÚ L 210, 6.8.2013, s. 1.

                     (5)

                        Ú. v. EÚ L 307, 3.12.2018, s. 7 – 9.

                     (6)

                        Ú. v. EÚ L 286, 14.11.2018, s. 1 – 21.

    ---documentbreak---

               EURÓPSKA KOMISIA
            V Bruseli5. 6. 2019
            COM(2019) 253 final
            PRÍLOHA
            k
            návrhu ROZHODNUTIA RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane druhej splátky na rok 2019

               PRÍLOHA

                        ČLENSKÉ ŠTÁTY

                        Kľúč pre 10. ERF v %

                        Kľúč pre 11. ERF v %

                        2. splátka na rok 2019 (EUR)

                        Spolu

                        Komisia

                        EIB

                        11. ERF

                        10. ERF

                        BELGICKO

                        3,53

                        3,24927

                         48 739 050,00

                         3 530 000,00

                         52 269 050,00

                        BULHARSKO

                        0,14

                        0,21853

                         3 277 950,00

                        140 000,00

                         3 417 950,00

                        ČESKÁ REPUBLIKA

                        0,51

                        0,79745

                         11 961 750,00

                        510 000,00

                         12 471 750,00

                        DÁNSKO

                        2,00

                        1,98045

                         29 706 750,00

                         2 000 000,00

                         31 706 750,00

                        NEMECKO

                        20,50

                        20,57980

                         308 697 000,00

                         20 500 000,00

                         329 197 000,00

                        ESTÓNSKO

                        0,05

                        0,08635

                         1 295 250,00

                        50 000,00

                         1 345 250,00

                        ÍRSKO

                        0,91

                        0,94006

                         14 100 900,00

                        910 000,00

                         15 010 900,00

                        GRÉCKO

                        1,47

                        1,50735

                         22 610 250,00

                         1 470 000,00

                         24 080 250,00

                        ŠPANIELSKO

                        7,85

                        7,93248

                         118 987 200,00

                         7 850 000,00

                         126 837 200,00

                        FRANCÚZSKO

                        19,55

                        17,81269

                         267 190 350,00

                         19 550 000,00

                         286 740 350,00

                        CHORVÁTSKO

                        0,00

                        0,22518

                         3 377 700,00

                        0,00

                         3 377 700,00

                        TALIANSKO

                        12,86

                        12,53009

                         187 951 350,00

                         12 860 000,00

                         200 811 350,00

                        CYPRUS

                        0,09

                        0,11162

                         1 674 300,00

                        90 000,00

                         1 764 300,00

                        LOTYŠSKO

                        0,07

                        0,11612

                         1 741 800,00

                        70 000,00

                         1 811 800,00

                        LITVA

                        0,12

                        0,18077

                         2 711 550,00

                        120 000,00

                         2 831 550,00

                        LUXEMBURSKO

                        0,27

                        0,25509

                         3 826 350,00

                        270 000,00

                         4 096 350,00

                        MAĎARSKO

                        0,55

                        0,61456

                         9 218 400,00

                        550 000,00

                         9 768 400,00

                        ΜΑLTA

                        0,03

                        0,03801

                        570 150,00

                        30 000,00

                        600 150,00

                        HOLANDSKO

                        4,85

                        4,77678

                         71 651 700,00

                         4 850 000,00

                         76 501 700,00

                        RAKÚSKO

                        2,41

                        2,39757

                         35 963 550,00

                         2 410 000,00

                         38 373 550,00

                        POĽSKO

                        1,30

                        2,00734

                         30 110 100,00

                         1 300 000,00

                         31 410 100,00

                        PORTUGALSKO

                        1,15

                        1,19679

                         17 951 850,00

                         1 150 000,00

                         19 101 850,00

                        RUMUNSKO

                        0,37

                        0,71815

                         10 772 250,00

                        370 000,00

                         11 142 250,00

                        SLOVINSKO

                        0,18

                        0,22452

                         3 367 800,00

                        180 000,00

                         3 547 800,00

                        SLOVENSKO

                        0,21

                        0,37616

                         5 642 400,00

                        210 000,00

                         5 852 400,00

                        FÍNSKO

                        1,47

                        1,50909

                         22 636 350,00

                         1 470 000,00

                         24 106 350,00

                        ŠVÉDSKO

                        2,74

                        2,93911

                         44 086 650,00

                         2 740 000,00

                         46 826 650,00

                        SPOJENÉ KRÁĽOVSTVO

                        14,82

                        14,67862

                         220 179 300,00

                         14 820 000,00

                         234 999 300,00

                        EÚ28 SPOLU

                        100,00

                        100,00

                        1 500 000 000,00

                         100 000 000,00

                        1 600 000 000,00


               EURÓPSKA KOMISIA
            V Bruseli5. 6. 2019
            COM(2019) 256 final
            2019/0125(NLE)
            Návrh
            ROZHODNUTIE RADY
            o podpísaní v mene Európskej únie a predbežnom vykonávaní Dohody medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Komisia vyrokovala dohodu medzi Spojenými štátmi americkými, Európskou úniou, Islandom a Nórskym kráľovstvom týkajúcu sa časových obmedzení dohôd o poskytovaní lietadiel s posádkou („dohoda o prenájme s posádkou“) a Rada ju schválila 21. decembra 2016.

                  Daná dohoda je založená na Dohode o leteckej doprave medzi EÚ a Spojenými štátmi podpísanej 25. a 30. apríla 2007
                     1
                   a potvrdzuje sa v nej uzatváranie jednoznačných a nereštriktívnych dohôd o prenájme s posádkou
                     2
                   s účasťou leteckých spoločností zmluvných strán, čím sa spresnili príslušné ustanovenia predmetnej Dohody o leteckej doprave.

                  Dohoda o prenájme s posádkou predstavuje nielen riešenie aktuálneho sporu vzhľadom na uplatňovanie príslušných ustanovení Dohody o leteckej doprave, ale takisto zabezpečí zrozumiteľnosť a právnu istotu pri budúcich dohodách vzťahujúcich sa na leteckých dopravcov EÚ, Islandu, Nórska a Spojených štátov. Takisto sa očakáva, že vďaka nej vzniknú nové obchodné príležitosti a dôjde k zlepšeniu spolupráce medzi leteckými dopravcami všetkých strán.

               •Všeobecný kontext

               V Dohode o leteckej doprave medzi EÚ a Spojenými štátmi sa stanovuje prenájom s posádkou medzi zmluvnými stranami. V smerniciach na rokovania sa stanovujú všeobecné ciele pri rokovaní o dohode o prenájme s posádkou s cieľom spresniť relevantné ustanovenia Dohody o leteckej doprave a zrušiť časové obmedzenia prenájmu s posádkou, ktoré sa vzťahujú na leteckých dopravcov EÚ, Islandu, Nórska a Spojených štátov.

               V súlade so smernicami na rokovania sa 8. marca 2019 parafoval návrh dohody o prenájme s posádkou.

               •Súlad s existujúcimi ustanoveniami v tejto oblasti politiky

               Dohoda o leteckej doprave medzi EÚ a Spojenými štátmi je najdôležitejšou dohodou o leteckej doprave na svete, vzťahuje sa na vyše 75 miliónov miest ročne, a teda je ako taká základným kameňom vonkajšej politiky EÚ v oblasti letectva. Dohoda o prenájme s posádkou bude riešením dlhodobej neistoty vzhľadom na uplatňovanie ustanovení o prenájme s posádkou v Dohode o leteckej doprave, a teda prispeje k dobrému fungovaniu transatlantických vzťahov v letectve.

               Dohoda o prenájme s posádkou je v súlade so všeobecnými pravidlami EÚ v oblasti prenájmu lietadla s posádkou: v článku 13 ods. 3 písm. b) nariadenia (ES) č. 1008/2008
                  3
               , v znení nedávnych zmien
                  4
               , sa stanovuje zrušenie časového obmedzenia na základe medzinárodnej dohody o prenájme lietadiel s posádkou podpísanej Úniou a vychádzajúcej z dohody EÚ o leteckej doprave podpísanej pred 1. januárom 2008.

               •Súlad s existujúcimi ustanoveniami v oblasti návrhu

               Dohoda o prenájme s posádkou je v súlade so všeobecnými pravidlami EÚ v oblasti prenájmu lietadla s posádkou: v článku 13 ods. 3 písm. b) nariadenia (ES) č. 1008/2008 sa stanovuje zrušenie časového obmedzenia na základe medzinárodnej dohody o prenájme lietadiel s posádkou podpísanej Úniou a vychádzajúcej z dohody EÚ o leteckej doprave podpísanej pred 1. januárom 2008.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 100 ods. 2 a článok 218 ods. 5 Zmluvy o fungovaní Európskej únie (ZFEÚ).

               •Subsidiarita (v prípade inej ako výlučnej právomoci)

                  Neuplatňuje sa – Dohoda o prenájme s posádkou spadá podľa článku 3 ods. 2 ZFEÚ do výlučnej právomoci EÚ.

               •Proporcionalita

                  Dohoda o prenájme s posádkou je obmedzená na otázky, ktorých sa týka, nevzťahuje sa na iné záležitosti. Keďže je zameraná výlučne na časové obmedzenie, ktoré sa v súčasnosti uplatňuje pri prenájme lietadiel s posádkou na transatlantickom trhu, jej účinkom bude väčšia zrozumiteľnosť ustanovení o prenájme lietadiel s posádkou v Dohode o leteckej doprave.

                  Navyše členské štáty budú naďalej vykonávať tradičné administratívne úlohy, ktoré vykonávajú pri schvaľovaní dohôd o prenájme lietadiel s posádkou.

               •Výber nástroja

                  Medzinárodná dohoda je jediným prostriedkom na dosiahnutie vytýčeného cieľa.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Konzultácie prebehli v rôznych fázach rokovaní so všetkými členskými štátmi EÚ, zainteresovanými stranami z celého hodnotového reťazca letectva a sociálnymi partnermi predovšetkým vrátane odborových zväzov. Pripomienky v rámci tohto procesu sa zohľadnili.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá žiadny vplyv na rozpočet Únie.

               5.ĎALŠIE PRVKY

               •Zhrnutie navrhovaného opatrenia

                  Dohodu tvorí hlavná časť a spoločné vyhlásenie o autentifikácii dodatočných jazykových znení.

               2019/0125 (NLE)

               Návrh

               ROZHODNUTIE RADY

               o podpísaní v mene Európskej únie a predbežnom vykonávaní Dohody medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada 21. decembra 2016 oprávnila Komisiu otvoriť rokovania so Spojenými štátmi americkými, Islandom a Nórskym kráľovstvom o dohode týkajúcej sa časových obmedzení dohôd o poskytovaní lietadiel s posádkou. Rokovania boli úspešne ukončené parafovaním dohody 8. marca 2019;

               (2)Únia by mala dohodu podpísať a predbežne vykonávať s výhradou jej neskoršieho uzavretia,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpísanie Dohody medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou, s výhradou uzavretia predmetnej dohody.

               Text dohody je pripojený k tomuto rozhodnutiu.

               Článok 2

               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie s výhradou jej uzavretia.

               Článok 3

               Do nadobudnutia platnosti Únia túto dohodu vykonáva predbežne v súlade s jej článkom 7 ods. 2.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 134, 25.5.2007, s. 4.

                     (2)

                        Prenájom s posádkou je lízingová úprava, pri ktorej jedna letecká spoločnosť (prenajímateľ) poskytuje lietadlo a posádku a prevádzkuje tak lety pre inú leteckú spoločnosť (nájomca).

                     (3)

                        Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 31.10.2008, s. 3).

                     (4)

                        Nariadenie Európskeho parlamentu a Rady (EÚ) 2019/2 z 11. decembra 2018, ktorým sa mení nariadenie (ES) č. 1008/2008 o spoločných pravidlách prevádzky leteckých dopravných služieb v Spoločenstve (Ú. v. EÚ L 11, 14.1.2019, s. 1).

    ---documentbreak---

               EURÓPSKA KOMISIA
            V Bruseli5. 6. 2019
            COM(2019) 256 final
            PRÍLOHA
            k návrhu na rozhodnutie Rady
            o podpísaní v mene Európskej únie a predbežnom vykonávaní Dohody medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               Dohoda týkajúca sa časových obmedzení dohôd o poskytovaní lietadiel s posádkou

               SPOJENÉ ŠTÁTY AMERICKÉ (ďalej len „Spojené štáty“), EURÓPSKA ÚNIA, ISLAND a NÓRSKE KRÁĽOSTVO (ďalej len „Nórsko“),

               uznávajúc výhody podpory flexibility a spravodlivých a rovnakých príležitostí vzhľadom na prevádzkové dohody, ktoré uzatvárajú letecké spoločnosti podľa článku 10 ods. 9 Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej Protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísaným 24. júna 2010 (ďalej len „dohoda o leteckej doprave USA – EÚ“) a uplatňovanej podľa Dohody o leteckej doprave medzi Spojenými štátmi americkými, Európskou úniou a jej členskými štátmi, Islandom a Nórskym kráľovstvom podpísanej 16. a 21. júna 2011 (ďalej len „štvorstranná dohoda o leteckej doprave“);

               uznávajúc komplexné vzťahy v oblasti letectva medzi zmluvnými stranami vytvorené na základe dohody o leteckej doprave USA – EÚ a štvorstrannej dohody o leteckej doprave a úzku spoluprácu medzi zmluvnými stranami v súvislosti s týmito dohodami;

               opätovne potvrdzujúc spoločný cieľ zmluvných strán zabezpečiť najvyššiu úroveň bezpečnosti a bezpečnostnej ochrany v medzinárodnej leteckej doprave ukotvený v ich navzájom podobných regulačných rámcoch;

               uznávajúc skutočnosť, že medzi zmluvnými stranami existujú porovnateľné spoločenské a hospodárske situácie, pokiaľ ide o medzinárodnú leteckú dopravu a

               zaväzujúc sa podporovať flexibilitu prevádzkových dohôd medzi leteckými spoločnosťami o prenájme lietadiel s posádkou, ako sa stanovuje v dohode o leteckej doprave USA – EÚ vrátane jej uplatňovania podľa štvorstrannej dohody o leteckej doprave, a na tento účel vzájomne zrušiť časové obmedzenia takýchto prevádzkových dohôd bez toho, aby tým bolo ináč ovplyvnené uplatňovanie uvedených dohôd,

               SA DOHODLI TAKTO:

               Článok 1

               Vymedzenie pojmov

               Na účely tejto dohody pojem:

               1.„európske letecké spoločnosti“ sú letecké spoločnosti Európskej únie a jej členských štátov, Islandu a Nórska, ktoré majú povolenie na poskytovanie medzinárodnej leteckej dopravy podľa článku 4 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave;

               2.„zmluvná strana“ sú Spojené štáty, Európska únia, Island alebo Nórsko;

               3.„letecké spoločnosti Spojených štátov“ sú letecké spoločnosti Spojených štátov, ktoré majú povolenie na poskytovanie medzinárodnej leteckej dopravy podľa článku 4 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave;

               4.„prenájom lietadla s posádkou“ je akákoľvek dohoda medzi dvoma leteckými spoločnosťami o poskytnutí lietadla s posádkou na vykonávanie medzinárodnej leteckej dopravy.

               Článok 2

               Časové obmedzenia

               1.Žiadna zmluvná strana neurčuje, ani na základe štatutárneho práva ani iných predpisov, žiadne časové obmedzenia na prenájom lietadla s posádkou podľa článku 10 ods. 9 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave, za predpokladu, že predmetný prenájom lietadla s posádkou spĺňa všetky podmienky stanovené v uvedenom článku 10 ods. 9.

               2.Nič v odseku 1 sa nevykladá ako obmedzenie práva zmluvnej strany inak uplatňovať svoje štatutárne právo a iné právne predpisy vzhľadom na dohody o prenájme lietadiel s posádkou, ktoré sa vzťahujú na jej letecké spoločnosti a letecké spoločnosti krajín, ktoré nie sú zmluvnou stranou tejto dohody.

               Článok 3

               Konzultácie

               Ktorákoľvek zmluvná strana môže kedykoľvek požiadať o konzultácie s ktoroukoľvek inou zmluvnou stranou alebo zmluvnými stranami o akejkoľvek otázke týkajúcej sa tejto dohody. Takéto konzultácie sa začnú čo najskôr, ale najneskôr 60 dní od dátumu doručenia žiadosti o ne druhej zmluvnej strane, alebo prípadne od dátumu doručenia žiadosti všetkým ostatným zmluvným stranám, ak sa nestanoví inak. Konzultácie sa môžu viesť v súvislosti so zasadnutím spoločného výboru uvedeného v článku 18 dohody o leteckej doprave USA – EÚ.

               Článok 4

               Preskúmanie

               Zmluvné strany preskúmajú v prípade potreby vykonávanie tejto dohody. Preskúmanie sa môže vykonať v súvislosti so zasadnutím spoločného výboru uvedeného v článku 18 dohody o leteckej doprave USA – EÚ.

               Článok 5

               Riešenie sporov

               1.Akýkoľvek spor, ktorý vznikne v rámci tejto dohody a ktorý sa nepodarí urovnať v rámci konzultácií podľa článku 3, možno postúpiť osobe alebo inštancii na rozhodnutie, a to na základe vzájomnej dohody medzi stranami sporu. Ak sa strany sporu na takomto kroku nedohodnú, spor sa na žiadosť jednej z nich predloží na rozhodcovské konanie na základe postupov stanovených v článku 19 ods. 2 až 8 dohody o leteckej doprave USA – EÚ, ak sa v tejto dohode nestanovuje inak.

               2.V prípade sporu zahŕňajúceho:

               a)dve zmluvné strany tejto dohody znamená pojem „strana“ alebo „strany“ v článku 19 ods. 2 až 8 dohody o leteckej doprave USA – EÚ v prípade uplatnenia na spor, ktorý vznikne v rámci tejto dohody, stranu alebo strany sporu v rámci tejto dohody;

               b)viac než dve zmluvné strany tejto dohody sa môžu na jednej alebo oboch stranách na konaní opísanom v tomto článku podieľať viaceré zmluvné strany. Pri spore, ktorý vznikne v rámci tejto dohody, všetky odkazy na „stranu“ v článku 19 ods. 2 až 8 dohody o leteckej doprave USA – EÚ v prípade uplatnenia na daný spor označujú jednu zo strán sporu, ktorý vznikne v rámci tejto dohody, a všetky odkazy na „strany“ v prípade uplatnenia na daný spor označujú obe strany sporu, ktorý vznikne v rámci tejto dohody.

               3.Pojem „táto dohoda“ v článku 19 ods. 3 a 7 dohody o leteckej doprave USA – EÚ v prípade uplatnenia na spor, ktorý vznikne v rámci tejto dohody, označuje túto Dohodu medzi Spojenými štátmi americkými, Európskou úniou, Islandom a Nórskym kráľovstvom týkajúcu sa časových obmedzení dohôd o poskytovaní lietadiel s posádkou.

               4.Odkaz na „členský štát“ v článku 19 ods. 2 dohody o leteckej doprave USA – EÚ v prípade uplatnenia na spor, ktorý vznikne v rámci tejto dohody, zahŕňa aj Island a Nórsko.

               Článok 6

               Registrácia v Medzinárodnej organizácii civilného letectva (ICAO)

               Generálny sekretariát Rady Európskej únie zaregistruje túto dohodu a akékoľvek jej zmeny v ICAO.

               Článok 7

               Nadobudnutie platnosti, predbežné vykonávanie a ukončenie

               1.Táto dohoda nadobúda platnosť jeden mesiac od dátumu poslednej nóty v rámci výmeny diplomatických nót medzi zmluvnými stranami, ktorou sa potvrdzuje ukončenie všetkých postupov potrebných na nadobudnutie platnosti tejto dohody.

               2.Zmluvné strany sa dohodli, že do nadobudnutia platnosti tejto dohody ju začnú predbežne vykonávať Spojené štáty a Európska únia odo dňa podpísania Spojenými štátmi a Európskou úniou a Nórsko a Island buď odo dňa začatia jej predbežného vykonávania Spojenými štátmi a Európskou úniou, alebo odo dňa jej podpísania predmetnou krajinou, podľa toho, čo nastane neskôr.

               3.Spojené štáty alebo Európska únia môžu kedykoľvek zaslať diplomatickými kanálmi ostatným zmluvným stranám písomné oznámenie o svojom rozhodnutí ukončiť túto dohodu alebo predbežné vykonávanie tejto dohody podľa odseku 2 tohto článku. Kópiu takého oznámenia súčasne zašlú ICAO. Dohoda alebo jej predbežné vykonávanie sa končí o polnoci UTC 90 dní po dátume písomného oznámenia, ak sa písomné oznámenie po dohode Spojených štátov a Európskej únie nestiahne pred koncom tejto lehoty.

               4.Island alebo Nórsko môžu kedykoľvek zaslať diplomatickými kanálmi ostatným zmluvným stranám písomné oznámenie o svojom rozhodnutí odstúpiť od tejto dohody alebo ukončiť predbežné vykonávanie tejto dohody podľa odseku 2 tohto článku. Kópiu takého oznámenia súčasne zašlú ICAO. Takéto odstúpenie alebo ukončenie predbežného vykonávania je účinné od polnoci UTC 90 dní po dátume písomného oznámenia, ak sa písomné oznámenie po dohode zmluvnej strany, ktorá písomné oznámenie predložila, Spojených štátov a Európskej únie nestiahne pred koncom tejto lehoty.

               5.Bez ohľadu na všetky ostatné ustanovenia tohto článku sa platnosť tejto dohody ukončuje súčasne s ukončením platnosti dohody o leteckej doprave USA – EÚ alebo jej predbežného vykonávania zmluvnými stranami.

               6.Bez ohľadu na všetky ostatné ustanovenia tohto článku, ak sa ukončí štvorstranná dohoda o leteckej doprave podľa jej článku 3 ods. 1 alebo ju jej zmluvné stany prestanú predbežne vykonávať, alebo ak sa uvedená dohoda ukončí vzhľadom na Nórsko alebo Island podľa článku 3 ods. 3, táto dohoda sa ukončí vzhľadom na Nórsko a/alebo Island v ten istý dátum, keď pre danú zmluvnú stranu alebo strany nadobudne platnosť ukončenie dohody alebo jej predbežného vykonávania.

               7.Bez ohľadu na všetky ostatné ustanovenia tohto článku, ak sa Nórsko a/alebo Island rozhodnú odstúpiť od štvorstrannej dohody o leteckej doprave podľa jej článku 3 ods. 2, táto dohoda sa ukončí vzhľadom na zmluvnú stranu alebo zmluvné strany odstupujúce od štvorstrannej dohody o leteckej doprave v ten istý dátum, keď nadobudne platnosť odstúpenie danej zmluvnej strany alebo zmluvných strán od štvorstrannej dohody o leteckej doprave.

               NA DÔKAZ TOHO podpísaní zástupcovia, riadne oprávnení na tento účel, podpísali túto dohodu.

               V __________ dňa ___________2019 v štyroch vyhotoveniach, v anglickom jazyku.

               Za Spojené štáty americké:

                     Za Európsku úniu:

               Za Island:

                     Za Nórske kráľovstvo:

               Spoločné vyhlásenie

               Zástupcovia Spojených štátov, Európskej únie, Islandu a Nórska potvrdili, že Dohoda týkajúca sa časových obmedzení dohôd o poskytovaní lietadiel s posádkou, ktorá sa má podpísať len v anglickej jazykovej verzii, sa má autentifikovať v ostatných jazykových verziách, ako sa stanovilo prostredníctvom výmeny listov medzi zmluvnými stranami.

               Toto spoločné vyhlásenie je neoddeliteľnou súčasťou dohody.

               Za Spojené štáty americké:

                     Za Európsku úniu:

               Za Island:

                     Za Nórske kráľovstvo:

    ---documentbreak--- NA ---documentbreak---

               EURÓPSKA KOMISIA
            V Bruseli5. 6. 2019
            COM(2019) 256 final
            PRÍLOHA
            k návrhu na rozhodnutie Rady
            o podpísaní v mene Európskej únie a predbežnom vykonávaní Dohody medzi Spojenými štátmi americkými, Európskou úniou, Islandom a Nórskym kráľovstvom týkajúcej sa časových obmedzení dohôd o poskytovaní lietadiel s posádkou

               Memorandum o konzultáciách

               1.Delegácie Spojených štátov, Európskej únie, Islandu a Nórska sa 8. marca 2019 dohodli ad referendum na znení dohody týkajúcej sa časových obmedzení dohôd o poskytovaní lietadiel s posádkou (ďalej len „dohoda“, tvorí prílohu A), ktorú plánujú predložiť svojim orgánom na schválenie. Zoznam členov delegácií tvorí prílohu B.

               2.Delegácia Spojených štátov a delegácia Únie vyjadrili presvedčenie, že autori Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej Protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísaným 24. júna 2010 (ďalej len „dohoda o leteckej doprave USA – EÚ“), mali zámer podporovať flexibilitu prevádzkových dohôd medzi leteckými spoločnosťami na základe článku 10 ods. 9. Delegácia Spojených štátov, delegácia Únie, delegácia Islandu a delegácia Nórska ďalej vyjadrili presvedčenie, že aj autori Dohody o leteckej doprave medzi Spojenými štátmi americkými, Európskou úniou a jej členskými štátmi, Islandom a Nórskym kráľovstvom (ďalej len „štvorstranná dohoda o leteckej doprave“), na základe ktorej sa ustanovenia dohody o leteckej doprave USA – EÚ uplatňujú na Island a Nórsko, mali zámer podporovať zodpovedajúcu flexibilitu.

               3.Delegácia Spojených štátov vyjadrila svoje obavy, že uplatňovanie nariadenia (ES) č. 1008/2008 bráni leteckým spoločnostiam Spojených štátov vo výkone obchodných práv na základe dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave, a že od roku 2014 prostredníctvom spoločného výboru pracuje na zabezpečení toho, aby letecké spoločnosti, ktoré o to majú záujem, mohli využívať trhy obchodného prenájmu, ako sa stanovuje v článku 10 ods. 9. Delegácia Spojených štátov pripomenula nemalé úsilie, ktoré vynaložilo americké ministerstvo dopravy (U.S. Department of Transportation – DOT) na vytvorenie nových trhových príležitostí prenájmu lietadiel s posádkou, ktoré vo februári 2008 viedlo k oznámeniu prepracovaných usmernení uverejnených vo federálnom registri zväzku 73 č. 41. Ďalej delegácia Spojených štátov uviedla, že jej rozhodnutie zapojiť sa do rokovaní a koncipovania dohody a predložiť text dohody na schválenie nemá vplyv na jej stanovisko k uvedenému nariadeniu.

               4.Delegácia EÚ, delegácia Islandu a delegácia Nórska v reakcii uviedli, že nezastávajú názor delegácie Spojených štátov vzhľadom na uplatňovanie nariadenia (ES) č. 1008/2008 a že sa domnievajú, že úkon Spojených štátov spočívajúci v určení časových obmedzení na prenájom lietadla s posádkou medzi európskymi leteckými spoločnosťami, ako sa vymedzuje v článku 1 ods. 1 dohody, by bránil európskym leteckým spoločnostiam vo výkone obchodných práv na základe dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave. Ďalej tieto delegácie uviedli, že ich rozhodnutie zapojiť sa do rokovaní a koncipovania dohody a predložiť text dohody na schválenie nemá vplyv na ich stanoviská vzhľadom na uvedené nariadenie a prax Spojených štátov.

               5.Delegácia EÚ, delegácia Nórska a delegácia Islandu predovšetkým vzhľadom na komplexné vzťahy v oblasti letectva medzi zmluvnými stranami dohody zdôraznili svoju pozíciu, že táto dohoda nepredstavuje precedens rokovania o rovnocennej dohode medzi EÚ, Islandom a Nórskom a akoukoľvek inou krajinou.

               6.Islandská delegácia a nórska delegácia v odpovedi na otázku delegácie Spojených štátov týkajúcej sa uplatňovania nariadenia (ES) č. 1008/2008 a tejto dohody na Islande a v Nórsku potvrdili, že Island a Nórsko nariadenie (ES) č. 1008/2008 uplatňujú, pretože je zakomponované do Dohody o Európskom hospodárskom priestore (ďalej len „Dohoda o EHP“). Navyše obe delegácie skonštatovali, že dohoda bude dohodou podľa medzinárodného práva verejného, ktoré je pre Island a Nórsko záväzné.

               7.Delegácia EÚ poznamenala, že podľa práva EÚ, a predovšetkým článku 216 ods. 2 Zmluvy o fungovaní Európskej únie (ďalej len „ZFEÚ“), dohoda, ktorá bude súčasťou práva EÚ, bude pre členské štáty záväzná, hoci z hľadiska medzinárodného práva nie sú zmluvnou stranou dohody; preto právo EÚ členským štátom zabráni porušiť dohodu, napríklad takým spôsobom, že by určili časové obmedzenie na prenájom lietadla s posádkou, ktoré nie je zlučiteľné s dohodou.

               8.Ďalej delegácia EÚ skonštatovala, že EÚ má v súlade s článkom 3 ods. 2 ZFEÚ výlučnú právomoc bez zapojenia členských štátov dohodu uzavrieť.

               9.V tejto súvislosti delegácia EÚ poznamenala, že ak by nejaký členský štát dohodu porušil, napríklad tak, že by určil časové obmedzenie na prenájom lietadla s posádkou, ktoré nie je v súlade s dohodou, a nesplnil by si teda povinnosti vyplývajúce z práva EÚ, ktorého je dohoda súčasťou, Európska komisia je inštitúciou EÚ zodpovednou podľa ZFEÚ za presadzovanie práva EÚ a môže podľa článku 258 ZFEÚ podať na Súdny dvor Európskej únie návrh na začatie konania proti predmetnému členskému štátu. Navyše skonštatovala, že ak by nejaký členský štát dohodu porušil, EÚ by za také porušenie bola podľa dohody zodpovedná a podliehala by postupom uvedeným v článku 3 a 5.

               10.V tejto súvislosti a ako odpoveď na otázku delegácie Spojených štátov delegácia EÚ potvrdila, že Európska komisia nemá podľa práva EÚ a predovšetkým podľa Dohody o EHP právomoci zabezpečiť, aby dohodu uplatňovali Island a Nórsko. Island alebo Nórsko by v prípade porušenia dohody podliehali postupom uvedeným v článku 3 a 5. Delegácie Islandu a Nórska toto vyjadrenie potvrdili.

               11.Delegácia Spojených štátov vzala na vedomie, že Spojené štáty majú dohodu predbežne vykonávať v súlade s jej článkom 7 ods. 2.

               12.Delegácia EÚ v odpovedi na otázku delegácie Spojených štátov týkajúcu sa predbežného vykonávania dohody a schopnosti EÚ takéto vykonávanie v členských štátoch zabezpečiť vysvetlila, že v súlade s článkom 218 ods. 5 ZFEÚ má Rada EÚ na návrh Európskej komisie prijať rozhodnutie oprávňujúce na podpísanie dohody a v súlade s jej článkom 7 ods. 2 na jej predbežné vykonávanie, a že také rozhodnutie podľa článku 288 ZFEÚ je záväzné v celom rozsahu. Ďalej konštatovala, že podľa článku 216 ods. 2 ZFEÚ dohoda vrátane ustanovení o predbežnom vykonávaní v jej článku 7 ods. 2 bude záväzná pre členské štáty podľa práva EÚ a odkázala na postup stanovený v článku 258 ZFEÚ, ktorým sa zabezpečuje, že členské štáty si plnia povinnosti, ktoré im vyplývajú z práva EÚ.

               13.Islandská delegácia a nórska delegácia v odpovedi na otázku delegácie Spojených štátov o predbežnom vykonávaní dohody, pokiaľ ide o Island a Nórsko, potvrdili, že dané krajiny budú dohodu predbežne vykonávať od dátumu jej podpísania v súlade s jej článkom 7 ods. 2.

               14.Delegácia Spojených štátov v odpovedi na otázku delegácie EÚ poskytla informácie o úprave Spojených štátov týkajúcej sa dlhodobého prenájmu lietadla s posádkou. Letecké spoločnosti, ktoré žiadajú o zodpovedajúce povolenie, musia spĺňať požiadavky špecifikované v časti 212 hlave 14 zákonníka federálnych právnych predpisov Spojených štátov (U.S. Code of Federal Regulations – 14 C.F.R. Part 212). V predmetných úpravách sa dlhodobý prenájom lietadla s posádkou vymedzuje ako prenájom buď a) na časový úsek dlhší ako 60 dní alebo b) ako časť radu prenájmov, ktorých trvanie spolu presahuje 60 dní. Delegácia Spojených štátov uviedla, že DOT vydáva vyhlásenia o povolení služieb prenájmu lietadla s posádkou, ak sú splnené všetky požiadavky a ak usúdi, že povolenie je vo verejnom záujme. Podmienky verejného záujmu sú stanovené v 14 CFR 212.11 písm. b) a vysvetlenie k nim sa uvádza v regulačných usmerneniach z 15. februára 2008 (73 Fed. Reg. 10986). V tejto súvislosti delegácia Spojených štátov potvrdila vyhlásenia o uplatňovaní analýzy verejného záujmu obsiahnuté v odsekoch 27, 28, 29 a 31 memoranda o konzultáciách z roku 2007, ktoré bolo sprievodným dokumentom k dohode o leteckej doprave USA – EÚ.

               15.Delegácia Spojených štátov skonštatovala, že je dlhoročnou zavedenou praxou DOT bez výnimky schvaľovať žiadosti o uzatvorenie dohôd o prenájme lietadla s posádkou, ktoré predložili leteckí dopravcovia EÚ, Islandu a Nórska. Všetky delegácie vyjadrili očakávanie, že táto prax bude pokračovať spôsobom, ktorý bude v súlade s dohodou a s dohodou o leteckej doprave USA – EÚ vrátane jej uplatňovania podľa štvorstrannej dohody o leteckej doprave.

               16.Delegácie poukázali na skutočnosť, že spoločný výbor uvedený v článku 18 dohody o leteckej doprave USA – EÚ má mandát preskúmať vykonávanie dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave a tvoria ho zmluvné strany štvorstrannej dohody o leteckej doprave, ku ktorým patria aj strany, ktoré nie sú zmluvnými stranami tejto dohody. Keďže však všetky zmluvné strany tejto dohody sú členmi spoločného výboru a členské štáty EÚ sú dohodou viazané podľa práva EÚ, hoci nie sú zmluvnou stranou dohody, delegácie vyjadrili očakávanie, že všetky prípadné konzultácie podľa článku 3 dohody alebo preskúmanie podľa článku 4 budú prebiehať v rámci bežných alebo osobitných zasadnutí spoločného výboru uvedeného v článku 18 ods. 1 dohody o leteckej doprave USA – EÚ. V prípade takých konzultácií delegácie vyjadrili nádej, že povaha fóra pomôže zmluvným stranám dohody dospieť k riešeniu.

               17.Delegácie takisto skonštatovali, že dohoda nemá vplyv na mandát spoločného výboru riešiť otázky týkajúce sa dohôd o prenájme lietadla s posádkou podľa článku 10 ods. 9 dohody o leteckej doprave USA – EÚ vrátane jej uplatňovania podľa štvorstrannej dohody o leteckej doprave.

               18.Delegácia Spojených štátov a delegácia EÚ uznali jazykový režim EÚ. Vzhľadom na to delegácia EÚ pripomenula, že EÚ je podľa práva EÚ povinná zabezpečiť zmluvu v bulharskej, českej, dánskej, estónskej, fínskej, francúzskej, gréckej, holandskej, chorvátskej, litovskej, lotyšskej, maltskej, maďarskej, nemeckej, poľskej, portugalskej, rumunskej, slovenskej, slovinskej, španielskej, švédskej a talianskej jazykovej verzii. Delegácia EÚ vyjadrila svoju pozíciu, že tieto dodatočné jazykové verzie by mali byť autentifikované na základe postupu stanoveného v spoločnom vyhlásení (tvorí prílohu C), pričom všetky autentifikované verzie by mali byť rovnocenné. Islandská delegácia a nórska delegácia predostreli svoju pozíciu, že islandská a nórska jazyková verzia by sa mali autentifikovať rovnakým spôsobom. Delegácia Spojených štátov vzala na vedomie pozíciu delegácií EÚ, Islandu a Nórska a skonštatovala, že dohoda si nevyžaduje autentifikáciu dodatočných jazykových verzií, pričom však potvrdila svoj záväzok konštruktívnej spolupráce s delegáciami EÚ, Islandu a Nórska pri spracúvaní žiadostí o autentifikáciu dodatočných jazykových verzií dohody v rámci postupu stanoveného v spoločnom vyhlásení.

               Za delegáciu

                     Za delegáciu

               Spojených štátov amerických:

                     Európskej únie:

               Terri L. Robl

                     Carlos Bermejo Acosta

               Za delegáciu

                     Za delegáciu

               Islandu:

                     Nórskeho kráľovstva:

               Una Særún Jóhannsdóttir

                     Øyvind Thorstein Ek


               EURÓPSKA KOMISIA
            V Bruseli10. 10. 2019
            COM(2019) 477 final
            2019/0230(NLE)
            Návrh
            ROZHODNUTIE RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2021, ročnej sumy na rok 2020, prvej splátky na rok 2020 a orientačnej a nezáväznej predpovede očakávaných ročných súm príspevkov na roky 2022 a 2023

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Návrh sa týka:

               –
                     stropu príspevkov na rok 2021,

               –
                     ročnej sumy príspevkov na rok 2020,

               –
                     sumy prvej splátky príspevku na rok 2020,

               –
                     nezáväznej predpovede očakávaných ročných súm na roky 2022 a 2023.

               11. ERF a iné fondy ERF, ktoré sú ešte otvorené (t. j. 8., 9. a 10. ERF), sa spravujú podľa tohto súboru predpisov:

               súčasnej Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej („dohoda o partnerstve AKT – EÚ“), v znení posledných zmien
                  1
               ,

               vnútornej dohody medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  2
                („vnútorná dohoda o 11. ERF“),

               nariadenia Rady (EÚ) 2018/1877 o finančných pravidlách, ktoré sa vzťahujú na 11. Európsky rozvojový fond
                  3
                („nariadenie o finančných pravidlách pre 11. ERF“).

               Uvedené dokumenty obsahujú viacročné záväzky členských štátov finančne prispievať do pokladnice ERF. V nariadení o finančných pravidlách pre 11. ERF sa stanovujú pravidelné príspevky, ktoré majú členské štáty uhrádzať do pokladnice ERF na základe vopred stanovených finančných záväzkov. Výzvy na úhradu pravidelných príspevkov sa uskutočňujú na základe technických rozhodnutí Rady, ktoré zohľadňujú plnenie vopred dohodnutých finančných záväzkov.

               Niektoré časti dôvodovej správy sa preto nevzťahujú na výzvy týkajúce sa pravidelných príspevkov, akou je táto.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               V súlade s článkom 19 ods. 7 nariadenia o finančných pravidlách pre 11. ERF sa zvlášť uvádza suma, ktorú spravuje Európska komisia, a suma, ktorú spravuje Európska investičná banka (EIB).

               V súlade s článkom 46 nariadenia o finančných pravidlách pre 11. ERF oznámila EIB Európskej komisii svoje aktualizované odhady záväzkov a platieb týkajúce sa nástrojov, ktoré spravuje.

               V súlade s článkom 20 ods. 1 nariadenia o finančných pravidlách pre 11. ERF sa v rámci výziev na úhradu príspevkov najskôr využijú sumy, ktoré sú dostupné z predchádzajúcich ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm z 10. ERF v prípade EIB a z 11. ERF v prípade Európskej komisie.

               V súlade s článkom 19 ods. 2 nariadenia o finančných pravidlách pre 11. ERF Rada o tomto návrhu rozhodne do 15. novembra.

               V článku 21 ods. 1 nariadenia o finančných pravidlách pre 11. ERF sa stanovuje, že ak niektorý členský štát neuhradí splátku príspevku v stanovenej lehote, bude musieť zaplatiť úroky z nezaplatenej sumy. Podmienky platby úrokov sú uvedené v tom istom článku.

               2019/0230 (NLE)

               Návrh

               ROZHODNUTIE RADY

               o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2021, ročnej sumy na rok 2020, prvej splátky na rok 2020 a orientačnej a nezáväznej predpovede očakávaných ročných súm príspevkov na roky 2022 a 2023

               RADA EURÓPSKEJ ÚNIE,

               so zreteľom na Zmluvu o Európskej únii a Zmluvu o fungovaní Európskej únie,

               so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie
                  4
                („vnútorná dohoda“), a najmä na jej článok 7,

               so zreteľom na nariadenie Rady (EÚ) 2018/1877 z 26. novembra 2018 o finančných pravidlách, ktoré sa vzťahujú na 11. Európsky rozvojový fond („nariadenie o finančných pravidlách pre 11. ERF“)
                  5
               , a najmä na jeho článok 19 ods. 2,

               so zreteľom na návrh Európskej komisie,

               keďže:

               (1)V súlade s postupom stanoveným v článkoch 19 až 22 nariadenia o finančných pravidlách pre 11. ERF a s ohľadom na návrh na zahrnutie ERF do rozpočtu podľa návrhu Komisie o nástroji na financovanie vonkajšej činnosti na obdobie po roku 2020 má Európska komisia do 15. októbra 2019 predložiť návrh, v ktorom spresní: a) strop príspevku na rok 2021, b) ročnú sumu príspevku na rok 2020, c) sumu prvej splátky príspevku na rok 2020 a d) orientačnú, nezáväznú predpoveď očakávaných ročných súm príspevkov na roky 2022 – 2023.

               (2)V súlade s článkom 46 nariadenia o finančných pravidlách pre 11. ERF oznámila Európska investičná banka (EIB) Európskej komisii svoje aktualizované odhady záväzkov a platieb týkajúce sa nástrojov, ktoré spravuje.

               (3)V článku 20 ods. 1 nariadenia o finančných pravidlách pre 11. ERF sa stanovuje, že v rámci výziev na úhradu príspevkov sa najskôr využijú sumy stanovené pre predchádzajúce ERF. Mala by sa preto uskutočniť výzva na poskytnutie finančných príspevkov v rámci 10. ERF pre EIB a v rámci 11. ERF pre Komisiu.

               (4)Rada rozhodnutím (EÚ) 2019/1093
                  6
                na základe návrhu Európskej komisie prijala 26. júna 2019 rozhodnutie stanoviť ročnú sumu príspevkov členských štátov do ERF na rok 2020 na 4 400 000 000 EUR pre Európsku komisiu a 300 000 000 EUR pre Európsku investičnú banku,

               PRIJALA TOTO ROZHODNUTIE:

               Článok 1

               Týmto sa strop pre ročnú sumu príspevkov členských štátov do ERF na rok 2021 stanovuje na 4 000 000 000 EUR. Je rozdelený na 3 700 000 000 EUR pre Komisiu a 300 000 000 EUR pre EIB.

               Článok 2

               Týmto sa ročná suma príspevkov členských štátov do ERF na rok 2020 stanovuje na 4 700 000 000 EUR. Táto suma sa rozdeľuje na 4 400 000 000 EUR pre Komisiu a 300 000 000 EUR pre EIB.

               Článok 3

               Jednotlivé príspevky do Európskeho rozvojového fondu, ktoré majú členské štáty uhradiť Európskej komisii a Európskej investičnej banke vo forme prvej splátky na rok 2020, sú stanovené v tabuľke v prílohe k tomuto rozhodnutiu.

               Článok 4

               Týmto sa orientačná, nezáväzná predpoveď očakávanej ročnej sumy príspevkov na rok 2022 stanovuje na 2 700 000 000 EUR pre Komisiu a 300 000 000 EUR pre EIB a na rok 2023 na 2 000 000 000 EUR pre Komisiu a 100 000 000 EUR pre EIB.

               Článok 5

               Toto rozhodnutie nadobúda účinnosť dňom jeho prijatia.

               Článok 6

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Ú. v. ES L 317, 15.12.2000, s. 3.

                     (2)

                        Ú. v. EÚ L 210, 6.8.2013, s. 1.

                     (3)

                        Ú. v. EÚ L 307, 3.12.2018, s. 1 – 21.

                     (4)

                        Ú. v. EÚ L 210, 6.8.2013, s. 1.

                     (5)

                        Ú. v. EÚ L 307, 3.12.2018, s. 7 – 9.

                     (6)

                        Ú. v. EÚ L 173, 27.6.2019, s. 49 – 51.

    ---documentbreak---

               EURÓPSKA KOMISIA
            V Bruseli10. 10. 2019
            COM(2019) 477 final
            PRÍLOHA
            k
            návrhu ROZHODNUTIA RADY
            o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2021, ročnej sumy na rok 2020, prvej splátky na rok 2020 a orientačnej a nezáväznej predpovede očakávaných ročných súm príspevkov na roky 2022 a 2023

               PRÍLOHA

                        ČLENSKÉ ŠTÁTY

                        Kľúč pre 10. ERF v %

                        Kľúč pre 11. ERF v %

                        1. splátka na rok 2020 (EUR)

                        Spolu

                        Komisia

                        EIB

                        11. ERF

                        10. ERF

                        BELGICKO

                        3,53

                        3,24927

                        58 486 860,00

                        3 530 000,00

                        62 016 860,00

                        BULHARSKO

                        0,14

                        0,21853

                        3 933 540,00

                        140 000,00

                        4 073 540,00

                        ČESKO

                        0,51

                        0,79745

                        14 354 100,00

                        510 000,00

                        14 864 100,00

                        DÁNSKO

                        2,00

                        1,98045

                        35 648 100,00

                        2 000 000,00

                        37 648 100,00

                        NEMECKO

                        20,50

                        20,57980

                        370 436 400,00

                        20 500 000,00

                        390 936 400,00

                        ESTÓNSKO

                        0,05

                        0,08635

                        1 554 300,00

                        50 000,00

                        1 604 300,00

                        ÍRSKO

                        0,91

                        0,94006

                        16 921 080,00

                        910 000,00

                        17 831 080,00

                        GRÉCKO

                        1,47

                        1,50735

                        27 132 300,00

                        1 470 000,00

                        28 602 300,00

                        ŠPANIELSKO

                        7,85

                        7,93248

                        142 784 640,00

                        7 850 000,00

                        150 634 640,00

                        FRANCÚZSKO

                        19,55

                        17,81269

                        320 628 420,00

                        19 550 000,00

                        340 178 420,00

                        CHORVÁTSKO

                        0,00

                        0,22518

                        4 053 240,00

                        0,00

                        4 053 240,00

                        TALIANSKO

                        12,86

                        12,53009

                        225 541 620,00

                        12 860 000,00

                        238 401 620,00

                        CYPRUS

                        0,09

                        0,11162

                        2 009 160,00

                        90 000,00

                        2 099 160,00

                        LOTYŠSKO

                        0,07

                        0,11612

                        2 090 160,00

                        70 000,00

                        2 160 160,00

                        LITVA

                        0,12

                        0,18077

                        3 253 860,00

                        120 000,00

                        3 373 860,00

                        LUXEMBURSKO

                        0,27

                        0,25509

                        4 591 620,00

                        270 000,00

                        4 861 620,00

                        MAĎARSKO

                        0,55

                        0,61456

                        11 062 080,00

                        550 000,00

                        11 612 080,00

                        ΜΑLTA

                        0,03

                        0,03801

                        684 180,00

                        30 000,00

                        714 180,00

                        HOLANDSKO

                        4,85

                        4,77678

                        85 982 040,00

                        4 850 000,00

                        90 832 040,00

                        RAKÚSKO

                        2,41

                        2,39757

                        43 156 260,00

                        2 410 000,00

                        45 566 260,00

                        POĽSKO

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGALSKO

                        1,15

                        1,19679

                        21 542 220,00

                        1 150 000,00

                        22 692 220,00

                        RUMUNSKO

                        0,37

                        0,71815

                        12 926 700,00

                        370 000,00

                        13 296 700,00

                        SLOVINSKO

                        0,18

                        0,22452

                        4 041 360,00

                        180 000,00

                        4 221 360,00

                        SLOVENSKO

                        0,21

                        0,37616

                        6 770 880,00

                        210 000,00

                        6 980 880,00

                        FÍNSKO

                        1,47

                        1,50909

                        27 163 620,00

                        1 470 000,00

                        28 633 620,00

                        ŠVÉDSKO

                        2,74

                        2,93911

                        52 903 980,00

                        2 740 000,00

                        55 643 980,00

                        SPOJENÉ KRÁĽOVSTVO

                        14,82

                        14,67862

                        264 215 160,00

                        14 820 000,00

                        279 035 160,00

                        EÚ28 SPOLU

                        100,00

                        100,00

                        1 800 000 000,00

                        100 000 000,00

                        1 900 000 000,00